[ca] Fonament. La malaltia pulmonar obstructiva crònica (MPOC) representa un dels principals motius de salut en atenció primària. Les exacerbacions són events típics que caracteritzen el curs de l'MPOC. El tractament antimicrobià és un tema controvertit, principalment en les exacerbacions de l'MPOC lleu-moderada. Encara que la majoria dels pacients atesos a la comunitat presenten MPOC lleu i moderada, la prescripció antibiòtica en les exacerbacions és molt elevada a Espanya. Objectius. L'objectiu principal fou avaluar l'efectivitat de l'antibioteràpia en comparació amb el placebo en el dia 9-11 en les exacerbacions de l'MPOC lleu a moderada. Els objectius secundaris foren avaluar la taxa d'èxit clínic de la teràpia antibiòtica en comparació amb el placebo en el dia 20 i avaluar l'interval lliure de símptomes; és a dir, nombre de dies fins a la següent exacerbació, en ambdós grups. Disseny. Assaig clínic aleatori, controlat amb placebo, doble cec, paral·lel i multicèntric, dut a terme des de gener de 2006 fins a juny de 2011. Emplaçament. Vint-i-tres centres de salut de Catalunya. Subjectes. Pacients de 40 o més anys, fumadors o exfumadors de deu paquets-any o més, amb diagnòstic espiromètric d'MPOC lleu-moderada (volum espiratori forçat en un segon (FEV1) > 50% esperat i raó FEV1/capacitat vital forçada < 0,7% esperat) basat en una espirometría feta en els 24 mesos previs a la inclusió i presència d'exacerbació definida com la presència d'almenys un dels següents signes i símptomes: augment de la dispnea, augment del volum d'expectoració i/o augment de la purulència de l'esput. Es van excloure als pacients amb asma bronquial, hipersensibilitat als β-lactàmics, bronquièctasis d'origen diferent d'MPOC, neoplàsia, traqueotomia, presència de signes radiològics de pneumònia o cri

[en] Background. Chronic obstructive pulmonary disease (COPD) constitutes one of the principal demands on healthcare in primary care. Acute exacerbations of COPD are typical events that characterize the course of the disease. Antimicrobial therapy remains a controversial issue, mainly in acute exacerbations of mild-to-moderate COPD. Even though most of the patients attended in the community correspond to mild and moderate COPD, antibiotics are highly prescribed for exacerbations in Spain. Aims. The main objective was to evaluate the effectiveness of antibiotic therapy compared with placebo at day 9-11 in acute exacerbations of mild-to-moderate COPD. The secondary objectives were to evaluate the rate of clinical success of antibiotic therapy compared with placebo at day 20 and assess the symptom-free interval, i.e. days till next exacerbation in both groups. Design. Multicentre, parallel, double-blinded placebo-controlled randomized clinical trial carried out from January 2006 to June 2011. Study setting: Twenty-three primary care centres in Catalonia. Subjects. Patients aged 40 or older, smokers or ex-smokers of ten packs-year or more, with spirometrically-based diagnosis of mild-to-moderate COPD (forced expiratory volume in one second (FEV1) > 50% expected and FEV1/forced vital capacity ratio < 0.7% expected) from a lung function test performed within 24 months prior to inclusion, and the presence of an acute exacerbation defined as the presence of at least one of the following signs and symptoms: increase of dyspnoea, increase in sputum volume and/or increase of sputum purulence. Patients with bronchial asthma, hypersensitivity to β-lactams, bronchiectasis of origin other than COPD, active neoplasm, tracheotomy, presence of radiological signs of pneumonia or hospital admis